Sinu ülesandeks on võtta eestikeelne uudis ja pakkuda sellele lühike pealkiri. Anna vastuseks ainult pealkiri, ära lisa midagi muud.
## Tekst:

Ajalehe The Wall Street Journal allikate teatel plaanib Facebooki emafirma Meta koondada tuhandeid inimesi, et kärpida kulusid. Leht teatas juba septembris, et Meta kavatseb lähikuudel kulusid kärpida vähemalt 10 protsendi võrra.
"Koondamine puudutab tuhandeid töötajaid ja see teade võib tulla juba kolmapäeval," ütlesid asjaga kursis inimesed ajalehele The Wall Street Journal.

Metas töötab praegu umbes 87 000 inimest. Plaanitav koondamislaine oleks esimene ulatuslik töötajate arvu vähendamine ettevõtte 18-aastase ajaloo jooksul, vahendas The Wall Street Journal.

Meta pressiesindaja viitas ettevõtte juhi Mark Zuckerbergi hiljutistele avaldustele. Zuckerbergi sõnul plaanib firma keskenduda esmatähtsatele kasvuvaldkondadele.

"See tähendab, et mõned meeskonnad kasvavad kiiresti, kuid enamik teisi meeskondi jääb järgmise aasta jooksul sama suureks või kahanevad. Eeldame, et oleme 2023. aastal sama suur või isegi veidi väiksem organisatsioon kui praegu," ütles 26. oktoobril Zuckerberg.

Facebook teatas eelmisel aastal, et firma uueks nimeks saab Meta, mis viitab metaversumile. Metaversumi eesmärk on luua virtuaalne keskkond, kus tegutsevad inimeste fotorealistlikud avatarid.

Meta aktsia on sel aastal langenud umbes 70 protsenti, kuna firma rahavoog väheneb. Firma kulud aga kasvavad. Eelmisel kuul teatas investeerimisfirma Altimeter Capital, et Meta peab koondama inimesi ja vähendama investeeringuid metaversumiga seotud projektidesse.

Hiljuti teatas sotsiaalmeediaplatvorm Twitter, et plaanib samuti massilist koondamist. Twitter plaanib koondada 3700 inimest ehk pooled töötajatest.
## Pealkiri:

user
WSJ: Facebook plaanib massilist koondamist
assistant